1752
Árið 1752 (MDCCLII í rómverskum tölum)

Á Íslandi 

 Janúar - Innréttingarnar, sem stofnaðar höfðu verið sumarið áður, fengu stórfelldan fjárstuðning og sérleyfi konungs til framkvæmda.
 8. maí - J.C. Pingel amtmanni vikið úr embætti vegna skulda. Magnús Gíslason var skipaður í hans stað.
 Innréttingarnar keyptu Reykjavík af konungi.
 Innréttingarnar keyptu tvö skip, Friðriksósk og Friðriksvon, sem siglt var til Íslands um sumarið.
 Bygging Viðeyjarstofu hófst.

Fædd
 24. maí - Jón Sveinsson, landlæknir (d. 1803).
 8. október - Grímur Jónsson Thorkelín, sagnfræðingur og leyndarskjalavörður (d. 1829).
 Þorsteinn Hallgrímsson, prestur í Stærra-Árskógi (d. 1792).

Dáin
 28. október - Halldór Brynjólfsson, biskup á Hólum (f. 1692).
 20. nóvember - Sigurður Vigfússon Íslandströll (f. 1691).
 Guðrún Einarsdóttir, kona Jóns Árnasonar biskups í Skálholti (f. 1665).

Opinberar aftökur
 Tveir ónafngreindir menn, bræður, hengdir fyrir stórþjófnað, í Rangárvallasýslu.
 17. júlí: Jón Jónsson undan Jökli hálshogginn eftir að vera „sá fyrsti, sem upp í nokkur hundruð ár hefur verið klipinn með glóandi töngum“, fyrir þá sök að hafa myrt Guðríði, átta ára gamla dóttur sína. Þá var af honum skorin hægri höndin fyrir aftökuna, samkvæmt dómi Alþingis, og, eftir aftökuna, höfuð hans sett á stjaka.

Erlendis 
 1. janúar - Bretar tóku upp gregoríska tímatalið en breytingin gekk þó ekki í gildi fyrr en í september.
 11. febrúar - Fyrsta sjúkrahús Bandaríkjanna, Pennsylvania Hospital, tók til starfa.
 6. júní - 18.000 hús brunnu í eldsvoða í Moskvu.
 15. júní - Benjamín Franklín sannaði að eldingar eru rafmagn með því að senda upp flugdreka í þrumuveðri.
 2. september - Tímatalsbreytingin gekk í gildi í Bretlandi og næsti dagur var 14. september.

Fædd
 18. september - Adrien-Marie Legendre, franskur stærðfræðingur (d. 1833).

Dáin
 16. júní - Joseph Butler, enskur biskup, guðfræðingur og heimspekingur (f. 1692).

Tilvísanir 

1752